stanford-oval/wikipedia huggingface dataset:
Hossein Sheikholeslam

Hossein Sheikholeslam
Hossein Sheikholeslam (pers. ‏حسین شیخ‌الاسلام‎, Hoseyn Šeyxoleslām; 1952 Esfahan – 5. maaliskuuta 2020 Teheran) oli iranilainen poliitikko ja diplomaatti.
Sheikholeslam opiskeli Kalifornian yliopistossa, Berkeleyssä ennen Iranin vallankumousta. Hän sai luonnontieteiden maisterin oppiarvon tietojenkäsittelytieteessä. Hän kuulusteli Yhdysvaltain suurlähetystön henkilökuntaa Iranin panttivankikriisin aikana vuonna 1979. Sheikholeslam toimi Iranin parlamentin (Majlis) jäsenenä ja vuosina 1981–1997 varaulkoministerinä. Hän oli suurlähettiläänä Syyriassa vuosina 1998–2003 ja sai heinäkuussa 2016 nimityksen ulkoministeri Mohammad Javad Zarifin neuvonantajaksi.
Sheikholeslam kuoli saatuaan tartunnan vuosien 2019–2020 koronavirusepidemian aikana. Hän oli ollut pari päivää Masih Daneshvari -sairaalassa. Hänen kuollessaan Iranin parlamentin jäsenistä 8 % oli sairastunut, parlamentin toiminta oli keskeytetty toistaiseksi ja virkamiehiltä oli kielletty matkustaminen.
Iru

| Iru |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Pirita
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,43 km²
Väkiluku (1.1.2018):  33
 – Väestötiheys:  76,7 as./km²
Infobox OKVirheellinen NIMI-arvo: 
Iru on asuinalue (vir. asum) Piritan kaupunginosassa Tallinnassa. Sen pinta-ala on 43 hehtaaria ja väkiluku 33 henkeä (1.1.2018).
Aiheesta muualla

Kuvia tai muita tiedostoja aiheesta Iru Wikimedia Commonsissa
Itävallan europarlamenttivaalit 2014

Itävallan europarlamenttivaalit 2014 järjestettiin 25. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 18 europarlamentaarikkoa kaudeksi 2014–2019.
Iso Korpijärvi (Keuruu)

| Iso Korpijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°24′00″N, 24°14′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  salmi Pahalampeen 
Järvinumero:  35.488.1.002
Mittaustietoja
Pinnankorkeus:  147,5 m  
Rantaviiva:  8,629 km  
Pinta-ala:  45,075 ha  
Saaria:  6 
 fiIso Korpijärvi 
Iso Korpijärvi  on Keski-Suomessa Keuruulla Lienperän kylän lähellä sijaitseva järvi.
Maantietoa

Järven pinta-ala on 45 hehtaaria, se on 2,8 kilometriä pitkä ja 650 metriä leveä. Järvellä on kartan mukaan 6 saarta.  Sen rantaviivan pituus on 8,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Iso-Korpijärven valuma-alueeseen (35.488) se kuuluu. Järven vedenpinnan korkeus on 147,5 metriä mpy.
Ho

Ho tarkoittaa seuraavia:
Antinea Airlines, IATA-koodi HO, lentoyhtiö
hiri-motu, ISO 639-1 -koodi ho, kieli
ho, Intiassa puhuttava mundakieli
ho, katakana-merkki ホ ja hiragana-merkki ほ, japanin kielen kana-merkki
Ho, kaupunki Ghanassa
ho, japanilainen tavumerkki
holmium, kemiallinen merkki Ho, alkuaine
hovioikeus, HO, oikeusistuin
Hämäläis-Osakunta, HO, osakunta Helsingin yliopistossa.
Henkilöt

Ho on seuraavien henkilöiden nimi:
Edmund Ho (s. 1955), Macaon päämies
Godfrey Ho (s. 1948), hongkongilainen elokuvaohjaaja ja käsikirjoittaja
Lee Ho (s. 1984), eteläkorealainen jalkapalloilija
Pansy Ho (s. 1962), hongkongilais-kanadalainen kiinteistö- ja kasinoalan yritysjohtaja ja miljardööri
Ho Ching (s. 1953), singaporelainen yritysjohtaja
Ho Iat-seng (s. 1957), Macaon hallintojohtaja
Ho Kan (s. 1932), kiinalainen taidemaalari
Ho Tši Minh (1890–1969), Vietnamin johtaja.
Ase

Ho useiden Japanin sarjatuliaseiden tyyppinimi 2. maailmansodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ho”, voi hakea sivunnimihaulla, laajalla sivunnimihaulla tai tekstihaulla.
Howell Cobb

Howell Cobb
Howell Cobb (7. syyskuuta 1815 Jeffersonin piirikunta, Georgia – 9. lokakuuta 1868 New York) oli yhdysvaltalainen poliitikko. Hän vastusti alun perin etelä-Yhdysvaltain pyrkimyksiä irtautua maasta, mutta toimi lopulta maasta eronneen Amerikan konfederaation väliaikaishallituksen puheenjohtajana Yhdysvaltain sisällissodassa.
Cobb syntyi plantaasinomistajasukuun ja vietti suuren osan nuoruuttaan Athensissa Georgiassa. Hän valmistui Georgian yliopistosta vuonna 1834 ja sai oikeuden harjoittaa lakia kaksi vuotta myöhemmin. Hänet valittiin edustajainhuoneeseen ensimmäisen kerran vuonna 1842 demokraattina. Hän kannatti Texasin liittämistä Yhdysvaltoihin, sotaa Meksikoa vastaan ja orjuuden sallimista Yhdysvaltain uusilla alueilla.
Cobb toimi edustajainhuoneen puhemiehenä 1849–1851 ja Georgian kuvernöörinä. Kuvernöörinvaalissa hän voitti etelän unionista eroamista kannattaneen vastaehdokkaansa, mikä toi hänelle poliittisia vihamiehiä. Tämä esti häntä pääsemästä senaattiin vaaleissa vuonna 1854. Hänet valittiin uudelleen edustajainhuoneeseen vuonna 1854.
Cobbilla oli tärkeä rooli James Buchananin presidentinvaaleissa ehdokkaaksi pääsyssä ja vaalien voittamisessa. Buchanan nimitti presidenttinä Cobbin valtiovarainministeriksi, missä tehtävässä Cobb toimi vuodet 1857–1860.
Vaikka oli aiemmin ollut etelän unionista eroamista vastaan, Cobb jätti tehtävänsä valtiovarainministerinä 10. joulukuuta 1860 Abraham Lincolnin vaalivoiton jälkeen vuoden 1860 presidentinvaaleissa. Hän matkusti takaisin Georgiaan ja alkoi kampanjoida voimakkaasti unionista eroamisen puolesta. Hänestä tuli Alabaman Montgomeryssä muodostetun Amerikan konfederaation väliaikaisen hallituksen puheenjohtaja 24. helmikuuta 1861. Myöhemmin vuonna 1862 hänestä tuli konfederaation armeijan prikaatikenraali ja hän muodosti oman sotilasyksikkönsä, jota johti rintamalla. Hänet ylennettiin kenraalimajuriksi 9. syyskuuta 1863. Hän antautui Maconissa Georgiassa 20. huhtikuuta 1865.
Sisällissodan jälkeen Cobb vastusti jälleenrakennusprosessia ja harjoitti lakia Maconissa. Hän kuoli New York Cityssä 9. lokakuuta 1868 ja hänet haudattiin Athensiin Georgiaan.
Aiheesta muualla

Kuvia tai muita tiedostoja aiheesta Howell Cobb Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Robert Charles Winthrop | Yhdysvaltain edustajainhuoneen puhemies 1849 – 1851 | Seuraaja: Linn Boyd |
Henryk Górecki: String Quartet No. 3 (’...songs are sung’)

| Henryk Górecki: String Quartet No>  3 (’...songs are sung’) Kronos Quartet |
| --- | --- | --- |

Studioalbumin tiedot
 Äänitetty : 1.–3. elokuuta 2006, Skywalker Sound, Nicasio, Kalifornia
 Julkaistu: 20. maaliskuuta 2007
 Tuottaja(t): Judith Sherman
 Tyylilaji: taidemusiikki
 Kesto: 50.15
 Levy-yhtiö: Nonesuch (104380-2)
Kronos Quartetin muut julkaisut
| You’ve Stolen My Heart: Songs from R.D. Burman’s Bollywood with Asha Bhosle 2005 | Henryk Górecki: String Quartet No. 3 (’...songs are sung’) 2007 | Kronos Quartet Plays Sigur Rós 2007 |
Henryk Górecki: String Quartet No. 3 (’...songs are sung’) on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan puolalaisen Henryk Góreckiin teoksia.
Kappaleet

Kaikki sävellykset Henryk Górecki.
I. Adagio–Molto Andante–Cantabile – 10.34
II. Largo, Cantabile – 10.59
III. Allegro, Sempre ben marcato – 4.22
IV. Deciso–Espressivo ma ben tenuto – 11.26
V. Largo–Tranquillo – 12.36
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Arviot

Allmusic:
Aiheesta muualla

Henryk Górecki: String Quartet No. 3 (’...songs are sung’) discogs.com -sivustolla
Ilmastotoimien pääosasto

| --- | --- |
 
Rooli:  Komission pääosasto
Perustettu:  2010
Kuului aikaisemmin:  DG-ENV
Virkakunta
Komissaari:  Wopke Hoekstra
Pääjohtaja:  Kurt Vandenberghe
Varapääjohtaja(t):  Yvon Slingenberg
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Ilmastotoimien pääosasto (DG-CLIMA) on Euroopan komission pääosasto, joka vastaa Euroopan unionin toimintapolitiikasta liittyen ilmastonmuutokseen. Lisäksi pääosasto edustaa Euroopan unionia kansainvälisissä ilmastoneuvotteluissa.
Pääosaston poliittisena johtajana toimii Von der Leyenin komission ilmastotoimista ja energiasta vastaava komissaari Wopke Hoekstra. Pääosaston pääjohtajana toimii belgialainen Kurt Vandenberghe ja varapääjohtajana Yvon Slingenberg.
Pääosaston johtajat > Komissaarit

2023–2024: Wopke Hoekstra
2023: Maroš Šefčovič
2019–2023: Frans Timmermans
2014–2019: Miguel Arias Cañete
2010–2014: Connie Hedegaard
Pääosaston johtajat > Pääjohtajat

2023– Kurt Vandenberghe
2018–2022: Raffaele Mauro Petriccione
2010–2018: Jos Delbeke
Pääosaston johtajat > Varapääjohtajat

Yvon Slingenberg
2019– Clara de la Torre
Honda VTR SP1

Honda VTR SP1 ja myöhemmin SP2 pohjautuvat Hondan menestyksekkääseen kilpamalliin, RC51:een.
Moottorina tuhat kuutioinen V-twin joka nähtiin myös VTR Firestorm -mallissa.
Ilvonen

Ilvonen on seuraavien suomalaisten henkilöiden sukunimi:
Aarne Ilvonen (1929–2012), kiekonheittäjä
Eero Ilvonen (1886–1972), kirjallisuudentutkija ja opettaja, Johan Henrik Ilvosen poika
Harri Ilvonen (s. 1988), jääkiekkoilija
Johan Henrik Ilvonen (1846–1918), kirkkoherra ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Howe

Howe tarkoittaa muun muassa seuraavia:
Lord Howe, saari Australian itärannikon edustalla
HMS Howe (1815), 120-tykkinen ensimmäisen luokan linjalaiva
HMS Howe (1860), 121-tykkinen ensimmäisen luokan linjalaiva
HMS Howe (1885), Admiral-luokan taistelulaiva
HMS Howe (32), King George V-luokan taistelulaiva.
Sukunimi

Andrew Howe (s. 1985), italialainen pituushyppääjä
Albion P. Howe (1818–1897), Yhdysvaltain sisällissodan aikainen kenraali
Clarence Decatur Howe (1886–1960) kanadalainen poliitikko
Don Howe (1935–2015), englantilainen jalkapalloilija, manageri ja valmentaja
Elias Howe (1819–1867), yhdysvaltalainen ompelukoneen keksijä
E. W. Howe (1853–1937), yhdysvaltalainen toimittaja ja kirjailija
Geoffrey Howe (1926–2015), brittiläinen konservatiivipoliitikko ja ministeri
Gordie Howe (1928–2016), kanadalainen jääkiekkoilija
Greg Howe (s. 1963), yhdysvaltalainen  muusikko
Irving Howe (1920–1993) yhdysvaltalainen kriitikko
James Wong Howe (1899–1976) yhdysvaltalainen elokuvaaja
Joseph Howe (1804–1873), novascotialainen poliitikko
John Howe (s. 1957), kanadalainen kuvittaja
Julia Ward Howe (1819–1910), yhdysvaltalainen runoilija ja yhteiskunta-aktvisti
Louis McHenry Howe (1871–1936), yhdysvaltalainen toimittaja, Franklin D. Rooseveltin neuvonantaja
Mark Howe (s. 1955), yhdysvaltalainen jääkiekkoilija
Richard Howe (1726–1799), brittiläinen Yhdysvaltain sisällissodan aikainen amiraali
Samuel Gridley Howe (1801–1876), yhdysvaltalainen orjuuden vastustaja
Steve Howe (s. 1947), englantilainen muusikko
Syd Howe (1911–1976), kanadalainen jääkiekkoilija
Timothy O. Howe (1816–1883), yhdysvaltalainen poliitikko
William Howe (1729–1815) brittiläinen Yhdysvaltain sisällissodan aikainen kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Howe”, voi hakea sivunnimihaulla, laajalla sivunnimihaulla tai tekstihaulla.
Herodes (levy-yhtiö)

| Herodes |
| --- | --- |
Emoyhtiö:  EMI
Perustettu:  1991
Perustajat:  Kauko Röyhkä & Gabi Hakanen
Tilanne:  aktiivinen
Tyylilajit:  rock, heavy metal
Kotimaa:  Suomi
Infobox OKNimi-testi OK: 
Herodes on suomalainen levy-yhtiö, jonka perustivat Kauko Röyhkä ja Gabi Hakanen. Levy-yhtiö EMI lunasti sen osakseen vuonna 1992 ennen kuin sen toiminta edes ehti kunnolla käynnistyä.
Yhtyeitä

CMX
Kauko Röyhkä
Mokoma
Ruoska
Sapattivuosi
Sir Elwoodin hiljaiset värit
Tuomari Nurmio
Wilma
Ilyas Kashmiri

Ilyas Kashmiri, myös: Maulana Ilyas Kashmiri ja Muhammad Ilyas Kashmiri (10. helmikuuta 1964 – 3. kesäkuuta 2011) oli al-Qaeda-taistelija joka otti osaa Neuvostoliiton-Afganistanin sotaan, Kashmirin konfliktiin ja  Intiaan, Pakistaniin ja Yhdysvaltoihin tehtyihin hyökkäyksiin. Yhdysvallat ja YK määrittelivät hänet elokuussa 2010 terroristiksi. Hänet oli mainittu yhtenä vaihtoehtona al-Qaidan johtajaksi Osama Bin Ladenin jälkeen.
Ilyas Kashmiri todennäköisesti kuoli Yhdysvaltojen ohjusiskussa sotilaiden majapaikkaan Etelä-Waziristanissa Pakistanissa lähellä Afganistanin rajaa.
Käännös suomeksi
Itävallan baptistiliitto

| Itävallan baptistiliitto |
| --- | --- |

Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Itävalta
Seurakuntia:  31
Jäseniä:  1 674
Kotisivu:  https://baptisten.at/
Itävallan baptistiliitto on baptistinen kirkkokunta Itävallassa. Vuonna 2024 siihen kuului 31 seurakuntaa ja 1 674 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Herodes Arkhelaos

Herodes Arkhelaosin kolikko
Herodes Arkhelaos (23 eaa. – noin 18 jaa.) oli Samarian, Juudean ja Edomin etnarkki vuosina 4 eaa. – 6 jaa. Hänen vanhempansa olivat Herodes Suuri ja Malthake. Herodes Antipas oli hänen veljensä ja Herodes Filippos hänen velipuolensa.
Herodes testamenttasi Juudean pojalleen Arkhelaokselle, vaikka olikin aikaisemmin aikonut jättää sen Antipaalle. Armeija julisti Arkhelaoksen kuninkaaksi, mutta tämä halusi Rooman keisari Augustuksen suostumuksen ennen kuin hän itse julistautuisi kuninkaaksi. Roomassa häntä vastustivat Antipas ja monet muut juutalaiset, mutta vuonna 4 eaa. Augustus nimitti Arkhelaoksen Juudean, Samarian ja Edonin etnarkiksi.
Arkhelaos nai veljensä Aleksanterin lesken Glafyran, vaikka hänen ensimmäinen vaimonsa ja Glafyran toinen mies oli vielä elossa. Juutalaiset syyttivät Arkhelaosta julmuuksista ja Augustus määräsi hänet karkotettavaksi Galliaan. Tämän jälkeen Juudeasta tuli Rooman provinssi.
Aiheesta muualla

King Herod Archelaus (Arkistoitu – Internet Archive) – Livius.org (englanniksi)
| 0 | 1 | 2 | 3 |
| --- | --- | --- | --- |
|   | Edeltäjä: Herodes | Juudean etnarkki Herodesten hallitsijasuku | Seuraaja: Juudea joutui Rooman vallan alle |
Herodes Filippos

Herodes Filippos oli Herodes Suuren poika ja Ituraean sekä Trakhonitisin tetrarkki vuosina 4 eaa. – 34.[lähde? ]
Filippos sai koulutuksensa Roomassa veljiensä Arkhelaoksen ja Antipaan kanssa. Herodeksen kuollessa Filippoksesta tuli isänsä valtakunnan koillisosan hallitsija. Filippos meni naimisiin sukulaisensa Salomen kanssa. Josefus kuvailee Filipposta maltillisena hallitsijana.
Filippoksen kuoleman jälkeen vuonna 34 Tiberius liitti hänen alueensa Syyrian provinssiin. Tiberiuksen kuoleman jälkeen vuonna 37 Caligula antoi alueen kuitenkin Filippoksen veljenpojalle Herodes Agrippalle.
Aiheesta muualla

King Herod Agrippa (Arkistoitu – Internet Archive) - Livius.org (englanniksi)
| 0 | 1 | 2 | 3 |
| --- | --- | --- | --- |
|   | Edeltäjä: Herodes | Ituraean ja Trakhonitisin tetrarkki Herodesten hallitsijasuku | Seuraaja: Herodes Agrippa |
Honda RC213V

| Honda RC213V |
| --- | --- |
 2013 kauden malli.
Historia
Valmistaja:  Honda Racing Corporation
Valmistusmaa:   Japani
Valm. vuosina:  2011–
Yleiset tiedot
Pituus:  2052 mm
Leveys:  645 mm
Korkeus:  1110 mm
Kuivapaino:  157 kg
Jarrut:  Edessä Brembo hiilikuitulevyt ja takana Yutakan teräslevyt
Eturengas:  16.5"
Takarengas:  16.5"
Moottori
Moottori:  Nelitahtimoottori, V4 171 kW (230 hv)
Kuutiotilavuus:  1000
Vaihteet:  6
Polttoainesäiliö:  21 l
Huippunopeus:  350 km/h
Edeltäjä:  Honda RC212V
Kilpailuhistoria
Debyytti:  Qatar 2012
Kilpailuja:  343
Voittoja:  80
Paalupaikkoja:  82
Nopeimpia kierroksia:  68
Palkintosijoja:  118
MM-pisteitä:  1934
Valmistajien maailmanmestaruuksia:  7 (2012, 2013, 2014, 2016, 2017, 2018, 2019)
Kuljettajien  maailmanmestaruuksia:  6 (2013, 2014, 2016, 2017, 2018, 2019)
Honda RC213V on nelitahtinen ja 1000-kuutioinen ratamoottoripyörä, joka korvasi Honda RC212V, kun MotoGP teki uudistuksia sarjaansa siirtymällä 800-kuutioisista pyöristä tuhat kuutioisiin. Pyörällä ajettiin kilpaa ensimmäisen kerran kaudella 2012. Kauteen 2019 mennessä sillä on voitettu seitsemän valmistajien mestaruutta ja kuusi kuljettajien maailmanmestaruutta. Marc Márquez voitti mestaruuden peräkkäisinä vuosina 2013 ja 2014, sekä kaudella 2016, 2017, 2018 ja 2019 Repsol Honda tallissa.
Iso Korkijärvi

| Iso Korkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°37′46″N, 24°14′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  Pihtioja Pahujärveen 
Järvinumero:  35.731.1.015
Mittaustietoja
Pinnankorkeus:  135,1 m  
Rantaviiva:  0,996 km  
Pinta-ala:  3,176 ha  
Saaria:  ei saaria 
 fiIso Korkijärvi 
Iso Korkijärvi  tai joskus myös Iso Korkiajärvi  on Pirkanmaalla Oriveden Siitaman ja Naappilan lähellä sijaitseva järvi.
Maantietoa

Järven pinta-ala on 3,2 hehtaaria ja se on 400 metriä pitkä ja 100 metriä leveä. Se sijaitsee Siitaman ja Naappilan pohjoispuolla olevalla metsäalueella sijaitsevalla ojitetulla suolla. Järvellä ei ole kartan mukaan saaria ja sen kaakkoispäässä sijaitsee yksinäinen kämppä. Sen rantaviivan pituus on 1,0 kilometriä ja sen rannat ovat suomaata. Järven luoteispään vierestä kulkee korkeajännitelinja ja metsäautotie kiertää suon pohjoispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 135,1 metriä mpy. Siihen on johdettu kuusi suo- tai metsäojaa. Järven laskuoja Pihtioja lähtee sen kaakkoispäästä ja se laskee ensin Pahujärveen ja sitten Vesijärven Taipaleenlahteen.
Historiaa

Vuoden 1855−1856 Kalmbergin kartastossa järven karttanimi oli ”Korkiajärvi”. Siitä oli piirretty alkamaan puro, joka laski kaakossa sijainneeseen ”Padusjärveen”. Se tarkoittaneen nykyistä Pahujärveä, joka on selvästi laskettu järvi.
Vuoden 1956 peruskartassa järveä ympäröimää suota ei ollut vielä ojitettu, mutta sen ohitti kylläkin korkeajännitelinja. Suo-oja on piirretty seuraavaan, vuonna 1977 julkaistuun, karttaan.
Hongkongin lainsäädäntöneuvoston vaalit 2021

Hongkongin lainsäädäntöneuvoston vuoden 2021 vaalit (kiin.: 2021年香港立法會選舉; Jyutping: 2021 nin4 hoeng1 gong2 lap6 faat3 wui2 syun2 geoi2, engl. 2021 Hong Kong Legislative Council election) järjestettiin 19. joulukuuta ja niissä valittiin 90 edustajaa kaupungin lainsäädäntöneuvostoon (LegCo) seuraavaksi nelivuotiskaudeksi.
Vaalien järjestäminen ja niiden tulos herättivät laajaa arvostelua Hongkongin demokratian tilasta niin Hongkongissa kuin ulkomaillakin. Isoin muutos oli se, että vaalit olivat ensimmäiset, jotka pidettiin sen jälkeen, kun kaupungissa astui voimaan demokratiaa rajoittava kansallisen turvallisuuden laki.
Tausta ja vaalijärjestelmä

Hongkongissa osa LegCon edustajista valitaan suorilla kansanvaaleilla ja osa elinkeinoelämän sisäisten vaalien perusteella. Kansallisen turvallisuuden lain tultua voimaan suurin osa oppositiosta ei voi osallistua vaaleihin, koska nämä olivat joko vankilassa, maanpaossa tai eläköityneet politiikasta.
Kannustaakseen ihmisiä äänestämään Hongkongin metro poisti vaalipäivän ajaksi kaikki maksut ja lippuvaatimukset (pois lukien lentokentät). Myös kaupungin joukkoliikenteestä vastaavat bussi- ja raitiovaunuyhtiöt tekivät samoin.
Äänioikeus vaaleissa on sellaisilla 18-vuotiailla henkilöillä, joiden rekisteröity asuinpaikka on ollut Hongkongissa vähintään 3 vuotta ennen vaaleja. Äänestäjien tulee rekisteröityä voidakseen äänestää vaalipiirien kautta valittavien edustajien osalta. Myös yritysten tulee rekisteröityä, jotta ne voivat äänestää elinkeinoelämälle osoitettujen paikkojen osalta.
Tausta ja vaalijärjestelmä > Vaalien siirtäminen

Alkujaan vaalit oli tarkoitus pitää syyskuussa 2020. Hongkongin hallintojohtaja Carrie Lam ilmoitti 31. heinäkuuta 2020 käyttävänsä brittiläiseltä siirtomaa-ajalta Hongkongin peräisin olevia, kuvernöörille tarkoitettuja, hätälakeja siirtääkseen LegCo-vaaleja joulukuulle 2021. Viralliseksi syyksi mainittiin kaupungin koronaepidemia.
Vaalien siirtoa on kuitenkin pidetty ennen kaikkea kaupunginhallituksen yrityksenä uuvuttaa demokratiaa vaatineet aktivistit, tuomita nämä rikoksista ja estää näitä asettumasta ehdolle sekä pelata aikaa uuden vaalilain säätämiseksi.
Peking hyväksyi LegCon edustajien kauden pidentämisen siirrettyjen vaalien pitämiseen saakka elokuussa 2020.
Tausta ja vaalijärjestelmä > Uusi vaalilaki

Lokakuussa Hongkongin hallitus alkoi vaatia uskollisuuden valaa myös kaupungin lähiövaltuustojen edustajilta, mikä teki käytännössä tyhjäksi vuoden 2019 paikallisvaalien tuloksen, jossa demokratiamyönteiset puolueet ottivat murskavoiton: 72 % valtuutetuista joko erosi tai pakotettiin eroamaan. Valan vaatiminen on osa Hongkongin hallituksen ja Kiinan kommunistisen puolueen suunnitelma rajata poliittinen valta ainoastaan "patriooteille" eli kommunistisen puolueen hyväksymille ehdokkaille.
Uuden vaalilain mukaan LegCon edustajat valitaan kolmesta eri paikasta: maantieteellisistä vaalipiireistä, toiminnallisista vaalipiireistä ja vaalilautakunnan valinnoista. Yhteensä edustajia on siis 90. Näistä vain maantieteellisten vaalipiirien edustajian valintaan saavat vaikuttaa tavalliset kaupunkilaiset (20 paikkaa). Toiminnallisilla vaalipiireillä tarkoitetaan elinkeinoelämälle osoitettuja paikkoja (30 edustajaa). Vaalilautakunta, jonka puheenjohtajana toimii hallintojohtaja, valitsee loput edustajat omassa istunnossaan (40 edustajaa).
Tulokset

| Puolue | Maantieteelliset vaalipiirit> Äänet | Maantieteelliset vaalipiirit> Osuus (%) | Maantieteelliset vaalipiirit> Paikat | Toiminnalliset vaalipiirit> Äänet | Toiminnalliset vaalipiirit> Osuus (%) | Toiminnalliset vaalipiirit> Paikat | Vaalilautakunnan valitsemat> Paikat |
| --- | --- | --- | --- | --- | --- | --- | --- |
| DAB | 680 563 | 51,43 | 10 | 8 150 | 12,04 | 4 | 5 |
| FTU | 192 235 | 14,53 | 3 | 771 | 1,14 | 2 | 3 |
| BPA | – | – | – | 5 341 | 7,89 | 5 | 2 |
| NPP | 150 118 | 11,35 | 2 | – | – | – | 3 |
| Liberaalit | – | – | – | 1 513 | 2,24 | 3 | 1 |
| HKFEW | – | – | – | 10 641 | 15,72 | 1 | 1 |
| FLU | – | – | – | 371 | 0,55 | 1 | 1 |
| Pyöreä pöytä | 40 009 | 3,02 | 1 | – | – | – | – |
| Professional Power | 38 214 | 2,89 | 1 | – | – | – | – |
| KWND | 36 840 | 2,78 | 1 | – | – | – | – |
| NP | 28 986 | 2,19 | 1 | – | – | – | – |
| NF | – | – | – | – | – | – | 1 |
| HKKGEPE | – | – | – | 2 533 | 3,74 | 0 | – |
| Sitoutumattomat (Pro-Peking) | 65 590 | 4,96 | 1 | 35 692 | 52,74 | 13 | 23 |
| Kolmas sivu | 4 066 | 0,31 | 0 | 1 400 | 2,07 | 1 | – |
| Hyväksytyt äänet | 1 323 185 | 1 323 185 | 1 323 185 | 67 680 | 67 680 | 67 680 |  |
| Hylätyt / tyhjät äänet | 27 495 | 27 495 | 27 495 | ? | ? | ? |  |
| Annetut äänet | 1 350 680 | 1 350 680 | 1 350 680 | ? | ? | ? |  |
| Äänioikeutettuja | 4 472 863 | 4 472 863 | 4 472 863 | 219 254 | 219 254 | 219 254 |  |
Lähde:
Vaaleja pidettiin Peking-myönteisen leirin totaalisena voittona, kun 82 paikkaa meni sille. Vain yhden kaikista valituista edustajista katsotaan olevan demokratia-myönteiseen leiriin kuuluvia. Äänestysaktiivisuus jäi ennätyksellisen alhaiseksi (30,2 %) ja syynä oli monien hongkongilaisten mukaan se, että omalla äänellä ei ole muutenkaan väliä.
Rekisteröityneitä äänestäjiä oli enemmän kuin aikaisemmin. Hylättyjä ääniä oli yhteensä 2,04 %, mikä on myös ennätyskorkea.